《次韵逢叔喜雪》
宋代·葛胜仲

始见穿帘隙，俄惊照屋山。春容先苑树，夜色误城关。

砧积疑铺练，盆消若盗环。酒醇怀泛蚁，诗敏过求鹇。

滉漾迷珠泽，便娟掩玉颜。人饥毡共咽，马冻荐难悭。

势急因空乱，形移任地班。舞深争巧黠，啭细弄幽閒。

淮右提师入，山阴访友还。江湖禽影断，弦木未须弯。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。